લંડન , 24 ઓક્ટોબરઃ ભારતીય સ્ટાર બેટ્સમેન સચિન તેંડુલકરને બુધવારે વિઝડનની ઓલ ટાઇમ બેસ્ટ વર્લ્ડ ટેસ્ટ ઇલેવન માટે પસંદ કરવામાં આવ્યો . તેંડુલકરે આગામી મહિને મુંબઇમાં વેસ્ટ ઇન્ડિઝ વિરુદ્ધ પોતાની 200મી ટેસ્ટ રમ્યા બાદ ટેસ્ટ ક્રિકેટમાંથી નિવૃત્તિ લેવાનો નિર્ણય કર્યો છે . વિઝડનને 150 વર્ષ પૂર્ણ થઇ રહ્યાં હોય , ટીમની જાહેરાત કરવામાં આવી હતી , જો કે , તેમાં ભારતીય ક્રિકેટ ટીમમાંથી એકમાત્ર સચિન તેંડુલકરનો જ સમાવેશ કરવામાં આવ્યો છે , જ્યારે આ યાદીમાં દક્ષિણ આફ્રિકાનો એકપણ ખેલાડી નથી . જ્યારે સૌથી વધુ ખેલાડી ઇંગ્લેન્ડ અને વેસ્ટ ઇન્ડિઝના છે . આ યાદીમાં સચિન તેંડુલકરને ટીમમાં ચૌથા સ્થાન પર મુકવામા આવ્યો છે . મહાન ઓસ્ટ્રેલિયન ખેલાડી ડોન બ્રેડમેનની આગેવાનીવાળી ટીમમાં ઇંગ્લેન્ડના ચાર , વેસ્ટ ઇન્ડિઝના ત્રણ , ઓસ્ટ્રેલિયાના બે અને ભારત તથા પાકિસ્તાનના એક - એક ખેલાડીનો સમાવેશ કરવામાં આવ્યો છે . સચિન તેંડુલકર સમકાલીન બ્રાયન લારા , રિકી પોન્ટિંગ અને જેક કાલિસ પણ ટીમમાં સ્થાન બનાવી શક્યા નથી , તેમજ આ ટીમમાં સુનિલ ગાવસ્કર અને કપિલ દેવને પણ સ્થાન આપવામાં આવ્યું નથી . તો ચાલો તસવીરો થકી જોઇએ આ યાદીમાં કયા કયા ખેલાડીઓ છે .